L'Institut de Seguretat Pública de Catalunya té la finalitat de formar els col·lectius professionals de l'àmbit de la seguretat i les emergències i, per portar-ho a terme, s'organitza en dos òrgans de formació diferenciats, l'Escola de Policia i l'Escola de Bombers i Protecció Civil.
Aquesta instrucció determina els criteris que l'Institut de Seguretat Pública de Catalunya utilitzarà per assignar les places del servei d'allotjament que presta a l'alumnat de les dues escoles.
En ús de les competències que li atribueix l'article 12.n) de la Llei 10/2007, de 30 de juliol, de l'Institut de Seguretat Pública de Catalunya i d'acord amb l'article 7 de la Llei 26/2010, de 3 d'agost, de règim jurídic i de procediment de les administracions públiques de Catalunya, la directora de l'Institut amb data 26 de novembre de 2019 ha dictat la següent
Les persones admeses en alguna de les activitats de formació de l'Escola de Policia o de l'Escola de Bombers i Protecció Civil que estiguin interessades a disposar d'una plaça d'allotjament a la residència de l'Institut han de presentar una sol·licitud dirigida a la Direcció de l'Institut, d'acord amb el model normalitzat.
El nombre total de places disponibles i la seva distribució entre els diferents col·lectius seran determinats anualment per la Direcció de l'Institut, en funció del Programa d'activitats formatives i a proposta de la Sub-direcció General d'Administració i Suport Acadèmic.
Aquesta distribució de places entre els diferents col·lectius preveurà les necessitats d'allotjament del personal dels cossos operatius del Departament d'Interior, d'acord amb les previsions de formació de les diferents direccions generals.
Les places reservades a personal del Departament no estaran subjectes a preu públic.
Atesa la limitació de places de la residència, els criteris per a l'adjudicació d'allotjament per a cada col·lectiu, ordenats per ordre de preferència, són els següents:
Admissió de residents i assignació de places
En la sol·licitud s'ha de fer constar el compliment dels criteris per a l'adjudicació de places i l'Institut podrà demanar la documentació que acrediti el compliment dels conceptes declarats en l'apartat anterior.
L'admissió dels residents i la qualificació d'aquests com a deutors de l'entitat es realitzarà mitjançant resolució de la Direcció de l'Institut de Seguretat Pública de Catalunya, a proposta del Servei de Gestió Econòmica i Administrativa.
Pel que fa a les places reservades pel Departament d'Interior, seran assignades per la unitat competent de les diferents direccions generals.
Decret 95/2010, de 20 de juliol, pel qual s'aprova el Reglament de règim interior de l'Institut de Seguretat Pública de Catalunya.
Ordre INT/306/2002, de 14 d'agost, per la qual es fixen els preus públics del servei d'allotjament de l'Escola de Policia de Catalunya o la normativa vigent que la substitueixi.
Normativa interna d'organització i gestió de la residència de l'Institut de Seguretat Pública de Catalunya.
Aquesta instrucció entrarà en vigor des del mateix dia de la seva signatura.
Així mateix, deixa sense efectes la Instrucció 3/2005, de 20 de setembre, sobre l'assignació de places d'allotjament de la residència de l'Escola de Policia de Catalunya per als alumnes del Curs de formació bàsica 2005-2006 i la Instrucció conjunta 8/2006, de 26 de setembre, per la qual es regula l'ús de les 45 places d'allotjament a l'Escola de Policia de Catalunya a càrrec de la Direcció General de Seguretat Ciutadana.